CELEX: E1997P0007
Language: fi
Date: 1997-10-20 00:00:00
Title: Action brought on 20 October 1997 by the EFTA Surveillance Authority against the Kingdom of Norway (Case E-7/97)

Avis juridique important

|

E1997P0007

Virallinen lehti nro C 020 , 22/01/1998 s. 0017 - 0017

EFTAn valvontaviranomaisen 20 päivänä lokakuuta 1997 Norjan kuningaskuntaa vastaan nostama kanne (Asia E-7/97) (98/C 20/09)EFTAn valvontaviranomainen on nostanut 20 päivänä lokakuuta 1997 EFTAn tuomioistuimessa kanteen Norjan kuningaskuntaa vastaan. EFTAN valvontaviranomaisen asiamiehenä kanteen esitti Håkan Berglin, joka toimii päällikkönä oikeus- ja hallintoasioiden osastolla, Rue de Trèves 74, B-1040 Bryssel.Kantaja pyytää, että tuomioistuimen olisi1. julistettava, että jättäessään asetetun määräajan kuluessa antamatta Euroopan talousalueesta tehdyn sopimuksen liitteen XVIII 16 f kohdassa tarkoitetun säädöksen (vähimmäisvaatimuksista avo- ja kaivoslouhintateollisuuden työntekijöiden turvallisuuden ja terveyden suojelun parantamiseksi 3 päivänä joulukuuta 1992 annettu neuvoston direktiivi 92/104/ETY), sellaisena kuin se on hyväksytty Euroopan talousalueesta tehdyn sopimuksen pöytäkirjassa N:o 1, noudattamiseksi tarvittavat kansalliset säännökset, Norjan kuningaskunta on laiminlyönyt kyseessä olevan säädöksen 13 artiklan ja Euroopan talousalueesta tehdyn sopimuksen 7 artiklan mukaiset velvoitteensa.2. määrättävä Norjan kuningaskunta maksamaan oikeuskäsittelystä aiheutuvat kustannukset.Oikeudellinen perusta ja taustatiedot sekä kanteen tueksi esitetyt oikeusseikkoja koskevat väitteet:- Direktiivissä 92/104/ETY määritellään joitakin vähimmäisvaatimuksia avo- ja kaivoslouhintateollisuuden työntekijöiden turvallisuuden ja terveyden suojelun parantamiseksi.- Euroopan talousalueesta tehdyn sopimuksen 7 artiklan mukaan säädökset, joihin sopimuksen liitteissä tai ETA:n sekakomitean päätöksissä viitataan taikka jotka sisältyvät niihin, sitovat sopimuspuolia, ja ne ovat osa tai ne saatetaan osaksi sopimuspuolten oikeusjärjestystä.- ETA:n sekakomitean 21 päivänä maaliskuuta 1994 tekemällä päätöksellä N:o 7/94, joka tuli voimaan 1 päivänä heinäkuuta 1994, direktiivi 92/104/ETY lisättiin Euroopan talousalueesta tehdyn sopimuksen liitteeseen XVIII uutena 16 f kohtana (ks. päätöksen 1 ja 3 artiklat sekä sen liitteessä 16 olevan A kohdan 2 alakohta).- Päätöksen 2 artiklasta ja säädöksen 13 artiklasta, sellaisina kuin ne on hyväksytty Euroopan talousalueesta tehdyn sopimuksen pöytäkirjassa N:o 1, seuraa, että Norjan oli 3 päivään joulukuuta 1994 mennessä saatettava osaksi oikeusjärjestystään säädöksen noudattamiseksi tarvittavat lait, asetukset ja hallinnolliset määräykset ja ilmoitettava EFTAn valvontaviranomaiselle viipymättä tätä varten toteutetuista toimenpiteistä.- Norja ei ollut toteuttanut säädöksen noudattamiseksi tarvittavia lainsäädäntötoimenpiteitä edellä mainitun määräajan umpeutumiseen mennessä. Tällaisia toimenpiteitä ei ollut toteutettu myöskään EFTAn valvontaviranomaisen antamassa perustellussa lausunnossa - jossa se pyysi Norjaa toteuttamaan säädöksen noudattamiseksi tarvittavat toimenpiteet - asetettuun määräaikaan mennessä. Tämän vuoksi Norja on laiminlyönyt kyseessä olevan säädöksen 13 artiklan ja Euroopan talousalueesta tehdyn sopimuksen 7 artiklan mukaiset